LidanRubinov/Halacha-QA huggingface dataset:
שאלה: שמן קנולה לפסח: האם שמן קנולה הוא בגזרת קטניות? והאם קיים חשש לתערובת של חיטה או שעורה?
תשובה: ב"ה שלו-ם וברכה שמן קנולה מיוצר מלפתית ומקורו בקנדה מכאן שמו. הוא צמח בר שלא גודל למאכל אדם. רק בשנת תש"ל התחילו לייצר, מהכלאות בן זנים שונים, שמן טוב למאכל. מכאן שבזמן שגזרו על קטניות(לפני כ700 שנה) לא גזרו על שמן קנולה. לכן מיצוי השמן בקיטור לא יגרום לגזרת קטניות. יש להוסיף שביצור בארץ הלפתית מנופת ולא נשאר בתערובת אפילו אחוז חיטה. השמן מופק רק מהלפתית ולא מהחיטה לכן גם בלי ההיתר ש"לח בלח בטל ב60 לפני הפסח ולא חוזר וניעור" - מובנת שיטת המתירים את שמן קנולה גם לחוששים לקטניות. יש לציין שבשמן קנולה תוצרת הארץ המעושר בויטמין e- הויטמין מוסף כנוזל, פחות מ1 60 מהשמן ומופק מסויה. שנזכה לאכול מהזבחים והפסחים השנה הרב חגי בר גיורא
שאלה: לימוד גמרא לבת שמעונינת בכך: הרב, רציתי לשאול, האם בת שרוצה ללמוד גמרא עוברת על הלכה? האם צריך לאסור על כל הבנות ללמוד גמרא או שמא מותר אם הבת עצמה מעונינת בכך? :)
תשובה: אין איסור עצמי אם היא מעוניינת ללמוד לבד, כמו שמסופר על הבנות של רש"י. ח אומרים שזה לא תואם את התכונות הנשיות. יש הטוענים שזה שלא נותנים לנשים ללמוד גמרא זה נובע מזלזול בהם ומהדרת נשים. לא מיניה ולא מקצתיה. לבנות יש שכל, כמו שח דרשו "ויבן את הצלע" - יש להם בינה יתירה. אלא לימוד גמרא זה דורש מאמץ, דורש התמדה, דורש שקידה, וזה לא תואם את התכונות הנשיות שבהם הקב"ה ברא את האשה. אבל זה לא אומר שאינה יכולה להבין. אם מעצמה רוצה ללמוד - זה לא איסור.
שאלה: קניית דירה בעומר: האם מותר לקנות דירה בזמן העומר
תשובה: מותר שיהיה בשעה טובה.
שאלה: מגבות, צלחות וכוסות מנייר ונייר אלומיניום לפסח. : האם חובה להשתמש במגבות, צלחות וכוסות מנייר ונייר אלומיניום כשר לפסח?
תשובה: ב"ה שלו-ם וברכה הסיבה שיש הבודקים נייר אלומיניום היא מחשש שמרחו על גביו שומן טרף או לא כשר לפסח. כפי המידע שהידוע לי בשנים האחרונות לא נמצאה בעיה כי משתמשים בנוזל כימי לציפוי. לכן מי שהשתמש בנייר או תבנית של נבדקו המאכל לא נאסר. בדרך כלל השימוש בארץ בעמילן במוצרי הנייר הוא מעמילן מתירס ולא מעמילן חיטה, בייצור מיוחד לפסח משתמשים בעמילן מתפוח אדמה. העמילן נצרך לשם חיבור הסיבים. נוסף לכך משתמשים בחומרים כימים ודבקים לשם חיבור שכבות הנייר. בתהליך הייצור מבשלים את סיבי העץ או סיבים מנייר ממוחזר והנייר לא מיועד לאכילה אבל הוא לא רעיל. צלחות וכוסות מצופות בניילון המיועד למנוע מגע בין האוכל והמשקה לנייר לעומתם נייר מגבת לא מצופה. לכן בכוסות וצלחות המצופות בניילון אין צורך לחשוש מהמגע בין האוכל לכלי ואילו במגבות נייר המיועדות לאוכל לח לכתחילה יש להדר לרכוש נייר עם כשרות לפסח מחשש שסיבים מהנייר ידבקו באוכל. בדיעבד יש להתיר היות והנייר לא מיועד לאכילה. שנזכה לאכול השנה מהזבחים והפסחים הרב חגי בר גיורא
שאלה: תהילים אחרי קריאת שמע: אמירת תהילים גם מותרת? שמעתי איזה דעה לגבי שעות שמותר להגיד בהם תהילים (אמרו לי שבשעות הלילה אסור), זה נכון? מאיפה הגיעה הפסיקה הזו? השאלה נשאלה בהמשך לשאלה "לימוד תורה לאחר ק"ש על המיטה"
תשובה: אין איסור בקריאת תהילים בלילה, אמנם רצוי להקדיש את הלילה ללימוד תורה שבע"פ כמו משנה וגמ'. אבל למי שלא יכול או מסיבה אחרת כך נוח לו יכול לקרוא תהילים או תורה שבכתב גם בלילה.
שאלה: גלקסיות וכוכבים: למה אלוהים ברא חוץ מכדור הארץ עוד כמה כוכבי לכת וכ200 מליארד גלקסיות וכ-300 מליארד כוכבים? לא ברור לי איזה צורך יש לאלוהים לברוא כל כך הרבה כוכבים לא מאוכלסים ואם הם כן מאוכלסים איך זה שלא שמענו עליהם אף פעם בתנך?
תשובה: ב"ה לך. שמחתי על השאלה היפה שלך, שהיא באמת מראה על חשיבה מעמיקה ועל רצון לדעת ולהבין. הקדוש ברוך הוא ברא עולם נפלא, עולם קסום שמלא פלאים. כל אדם שמתבונן בעולם רואה את גדולת ה' יתברך. ממש כמו שאדם רואה תוצר משוכלל ומופלא, הוא מבין שהאדם שיצר אותו הוא גאון. ה' יתברך רצה שאנו נהיה קשורים אליו, שנפתח אצלנו את האהבה אליו, ושנקבל מכך כוחות לעשות את מצוותיו, לכן הוא ברא את העולם המופלא כל כך. אפשר היה לברוא עולם פשוט יותר, אך אז היינו מפסידים את הכלי המופלא הזה לראות את התגלותו. אינני יודע אם יש עוד חיים בעולם, מחוץ לכדור הארץ, אך אין זה משנה, שכן לפי הבנתי הפאר והשלמות היא לקשר אותנו יותר לאבינו שבשמים. יש עוד מקום להאריך בדברים, אך נראה לי שהדברים ברורים, ואם תרצי אשמח להרחיב יותר. בברכת הצלחה רבה הרב יצחק גרינבלט.
שאלה: האם דתיים מוסריים יותר מחילונים?: לאחרונה יצא לי לקרוא מאמר של של רב שחזר בשאלה, ובו הוא טוען שהמוסר היהודי הוא אינו מוסרי כלל וכי אם היהדות מצווה על הרג של גויים הרי שזה נחשב רצח והרי רצח זה לא מוסרי ולכן חילונים הם מוסריים יותר כי להם יש מוסר אוניברסאלי. קשה לי להודות בזה אבל זה נשמע כאילו יש הגיון בדבריו. יכול להיות שחילוניים הם באמת יותר מוסריים מדתיים כי הם לא מוגבלים בחוקי התורה? אשמח לדעת למה באמת דתיים הם כן מוסריים יותר, כי אני מאמינה שכך הדבר.
תשובה: ב"ה לך. קראתי את מכתבך וחשבתי עליו רבות. לא ידוע לי על רב ששינה את דרכו, ואשמח לדעת יותר פרטים. מכיר אני כל מיני אנשים מתוסבכים עם עצמם שממציאים כל מיני דברים, אך לא מוכר לי רב אמיתי שעבר שינוי כפי שאת מתארת. ודאי שהיהדות היא המוסרית ביותר ואילו אדם שאינו שומר את התורה סובל מחסרון מוסריות. הקדוש ברוך הוא ברא את העולם, ברא אותנו, נתן לנו את החיים שלנו, וכתמורה ציווה אותנו דברים מסוימים. אדם שלא עושה את דבר ה' עושה דבר לא מוסרי, שאיננו מקיים את המחויבות המוסרית לה'. לגבי הריגת עם. היהדות איננה דוגלת בהריגת הגויים. היהדות אומרת שגויים צריכים לקיים את המצוות שלהם (שבע מצוות בני נח) ואז יש להם גן עדן ושכר עצום. אנו צריכים לעזור לגויים לקיים את המצוות שלהם (כך עשה הרב מלובביץ בדור האחרון ועוד צדיקים גדולים). יש רק עם אחד שעם ישראל צריך להרוג והוא עמלק (עם שלא ידוע לנו היום) והוא עם שכולו נזק עצום לעולם. התורה באה לתקן את העולם, כל התורה היא תיקון גדול לעולם. עם ישראל בא לקדם את העולם, להוציא ממנו את כל הקלקולים ואת כל הנזקים. את כל ההרג ואת כל המלחמות ועוד. עמלק נלחם נגד הכל. עמלק וכל עוד עמלק קיים בעולם, עם ישראל לא יוכל לקדם את העולם אל התיקון שלו. לכן הריגת עמלק היא המוסרית ביותר, והיא ודאי טובת העולם. סליחה שאינני יכול להאריך. אשמח להוסיף להיות בקשר ולענות בכל מה שאוכל. הרב יצחק גרינבלט.
שאלה: שימוש במעלית בשבת.: בהמשך לשאלה הקודמת,אני לא עובד בשבת רק רציתי לדעת אם מותר להשתמש במעלית בשבת. מראש. השאלה נשאלה בהמשך לשאלה אישית
תשובה: מותר להשתמש במעלית בשבב רק אם מותקן בה מנגנון אוטומטי ע"י צומת או המכון הטכנולוגי החשש להיתקע במעלית הוא רחוק ולכן מותר להשתמש בתנאי האמור
שאלה: הנחת ספרי קודש בחדר שיש בו ילדים שמרטיבים: האם זה ר שיש ספרי קודש בחדר בו ישנים ילדים המרטיבים בלילה?
תשובה: לשואל, הדבר מותר. נאמר בהלכה שאסור לעשות צרכים 'גדולים' בפני ספרי קודש (רמ"א סימן שטו ס"א, וכן במשנה ברורה סי' מ סק"ה ביחס לתפילין), אבל כשמדובר על מי רגליים בלבד - מותר שיהיו בנוכחות ספרי קודש, כמבואר בשו"ע או"ח סי' מג ס"א שאפילו מי שמניח תפילין מותר להטיל מים (כשאינו בבית כסא קבוע  וגם גילוי הערווה אסור שיהיה מול ספרי הקודש - מ"ב סי' מ סק"ה), וכך נפסק בספר 'גנזי הקודש' פרק ד סעיף יא, בשם שו"ת מחזה אליהו, וראייתו מהשו"ע הנ"ל על תפילין. קל וחומר בנדון בשאלתך, שמי הרגליים ספוגים בבגדים (עיין שו"ע או"ח סי' עו ס"א ומ"ב סק"ג), וגם לא מדובר על פעולה מכוונת וודאית. כאשר הילדים מחליפים בבוקר את הבגדים הרטובים, יש להמנע מלעשות כך מול ספרי הקודש, לא בגלל השתן אלא בגלל חשיפת המקומות המכוסים בגוף. מן הדין יש להקפיד על כך רק מגיל תשע לבן וגיל שלוש לבת (מ"ב סי' עה ס"ק כג), אך נהגו להחמיר יותר, עיין רמ"א סי' רעה סי"ב.
שאלה: יום מיונים בחול המועד: אני צריך לעבור יום מיון שכולל מבחן בכתב ועוד בידוקים ומבחנים וכו, אני חייל בצבא ואין לי זמן אחר לעשות זאת חוץ מאשר חול המועד. האם מותר לעשות זאת בחוה"מ?
תשובה: כתיבה במחשב נחשבת כתיבה המותרת בחול המועד. וכן הדין בכתיבת SMS כתיבה בעט אסורה בחול המועד נחשבת בצה"ל בכתיבת מבחנים כמעשה הדיוט ומצרכי רבים ומותרת. ולכן אם יום המיונים בצה"ל מותר (ראה הלכה כסדרה בצה"ל חלק ג' עמ' 50)
שאלה: שמירת נגיעה במשפחה מאמצת: מה בנוגע למקרה בו הילד המאומץ לא יודע על כך שהוא מאומץ? ומן הסתם גם אם הוא יודע זה יוצר הרגשה של דחייה וכאילו אתה לא חלק מהמשפחה כשאמא מחבקת את שאר האחים ואותך לא. זה לא יותר חשוב לדאוג לרגשות של ילד בן 9 מאשר למקרה כמעט לא הגיוני שבו לאמא יהיו מחשבות על הבן המאומץ שלה? (עם כל הכבוד אבל זה פשוט נראה לי אכזרי) השאלה נשאלה בהמשך לשאלה "שמירת נגיעה בין הורים לילדים מאומצים"
תשובה: יש תשובה ב"ציץ אליעזר" בה הוא אומר שאם קיבלו את הילדים לאימוץ בגיל כזה שהילדים עדיין לא הבינו שהמאמצים לא ההורים הביולוגים (כגון גיל 3), בגלל שמלכתחילה גדלו באווירה שאלו הוריהם אין צורך להקפיד. אך אם קבלו אותם בגיל יותר מבוגר, יש צורך להקפיד.
שאלה: האם מותר להשתמש בקרם לשיער בפסח?: אין שום קרם לשיער עם כשרות לפסח. האם מותר להשתמש בקרם שיער בפסח?
תשובה: מותר אך יש מחמירים
שאלה: כפפות המכילות טלק - לפסח: כיוון שהרב השיב, שאיננו יודע אודות הטלק שבכפפות ממה מיוצר וכו - רציתי לעדכן אותכם במה שמצאתי באתר "סרוגים" - כתבה של הרב יוסף זריצקי, שנחשב מומחה בעניני כשרות. ושם מפרט כל מיני דברים לפסח, ובין השאר כותב: "כפפות לטקס כפפות הלטקס בהם אנו משתמשים במפעלי התרופות אינן מכילות שום חומר נלווה כלל. הכפפות בבתי החולים מכילות טלק שמקורו במחצב מינרל, או מטלק שמקורו מעמילנים שאינם חמץ. מותר להשתמש בפסח. השאלה נשאלה בהמשך לשאלה "כפפות עם עמילן בפסח"
תשובה: אם אכן מדובר בעמילן מחיטה ייתכן שהמאכל אסור אך כמדומני שמדובר באבקת טלק ולא בעמילן כדאי לבדוק את הדבר
שאלה: מעשר כספים מנקיון בתים לפסח: אני מנקה בתים לפסח בעד שכר-עבודה זמנית לניצול החופש. האם עלי להביא מעשר מהשכר ואם כן- לתת מעשר מכל עבודה בנפרד או מהשכר המצטבר מכל העבודות?
תשובה: מעשר כספים הינו מנהג שיש נוהגים אותו. ולכן אם אתה מפריש תאמר בלי נדר. מהשכר המצטבר מכול העבודות לאחר ניקוי הוצאות. ה' יצליח דרכך.
שאלה: אשלגן חנקתי חמץ? (פסח): ברשותי חומר המשמש לדשן לצמחים הנקרא "אשלגן חנקתי", האם החומר הוא חמץ? שמעתי שגם הוא משמש כחומר משמר.
תשובה: וברכת ד' החומר הנ"ל לא ראוי לאכילת כלב, ואפילו אם היה בו איזה חשש חמץ, מותר להשהותו. בברכת התורה והארץ יהודה הלוי עמיחי מכון התורה והארץ כפר דרום אשקלון.
שאלה: חתונה דרך שי זרחי - מה המעמד ההלכתי?: יש לי אחות שמתכננת להתחתן עם חופה בניהול שי זרחי- מה המעמד ההלכתי של חתונה כזו, תופס או לא?
תשובה: ב"ה י"א ניסן תשע"ג שלו-ם וברכה שי זרחי מראשי מדרשה שעושה טקסים אלטרנטיביים לטקסים היהודיים המסורתיים. לכן אם החופה לא תערך עם עדים כשרים - הקידושין לא חלים. כדי שהחופה תאושר ע"י הרבנות היא צריכה להיעשות ע"י רב המאושר ע"י הרבנות הראשית. הרב חגי בר גיורא
שאלה: הכשרת כלים- דחוף דחוף דחוף: אני מעדות המזרח. לקראת הכנות לפסח והכשרת כל כלי הבית שהיו נגועים בטרף, געלתי את כל הכלים והטבלתי את כולם. קניתי סירים חדשים ומחבתות חדשים. עכשיו הבנתי שכלי חרס לא ניתנים להכשרה. איני יודעת ממה עשויות הצלחות והספלים. קרמיקה או חרס? ואני ממש מבולבלת וכבר יוצאת מדעתי מהמחלוקות. לא יודעת במה להשתמש ובמה לא. כבר כמעט שבועיים שאני מנסה להבין את הנושא הזה, וכל פעם משהו משתנה. אם אלה באמת כלי חרס, סיר ההגעלה שהם היו בתוכו לא כשר בגללם?
תשובה: חבל, שדברים מאוד ברורים בהלכה גורמים לבלבול ולחץ. בדרך כלל ספלים הם חרס מצופה ולא ניתנים להכשרה. את סיר ההגעלה צריך להכשיר לאחר הכשרת כלים. חג שמח.
שאלה: הגעלת כלים: למדתי שישנם כלים שהכשרת נעשית על ידי השרייתם במים למשך שלושה ימים. כלי ביתי היו נגועים בטרף (חרסינה מזוגגת, סכ"ום וזכוכיות). חיכיתי 24 שעות וחלק אפילו יותר, ואז געלתי את כולם במים רותחים. האם זה ר? ו
תשובה: מים רותחים מבעבעים לאחר שלא משתמשים בכלי 24 שעות זה ר. אך לא כלי שהור מחרס
שאלה: אכילת שמן קנולה או כורכום לאשכנזים בפסח: האם מותר לאשכנזים לאכול כורכום בפסח? או שמן קנולה?
תשובה: וברכת ד' כורכום וקנולה הם קטנית (הלכתית), אלא שיש שהקלו בקנולה בגלל זמן גלוי המוצר וכן דרך עשייתו שהיא ללא מים, ועוד נימוקים, ולכן יש שמקילים ויש שמחמירים בין האשכנזים לגבי שמן קנולה, ולא שמעתי שמקילים לגבי כורכום אלא להשהותם בבית. חג כשר ושמח בברכת התורה והארץ יהודה הלוי עמיחי מכון התורה והארץ
שאלה: מדוע האיסלם היא דת שקר: אני בן 17 ועד לאחרונה הייתי אתאיסט. התחלתי לפקפק בכך שאין אלוהים ועברתי תהליך שלם שבסופו אני מאמין שיש אלוהים. שאלתי אליך כבוד הרב היא - מדוע האיסלם היא דת שקר ואין לקיים את מצוותיה. ב
תשובה: ב"ה שמחתי על התהליך שעברת. תהליך של בירור, הוא תהליך מאוד חשוב. לפעמים התהליך כואב וכולל בחובו גם בירורים לא פשוטים, אך הוא חשוב שהוא מאוד מקדם את האדם. זכית להגיע למסקנה חשובה, זכית להגיע למסקנה חשובה בבירור. אשריך! ואני תפילה לה' שתזכה להמשיך ולהתקדם, לא רק באמונה בה' אלא גם בכל התורה והמצוות, ובאמונה בסגולת ישראל, ובקשר הנפלא שיש לעם שלנו עם ה'. וברשותך ביחס לאיסלם. לפני כאלף ומאתיים שנה חי תלמיד חכם גדול ועצום בשם רבי יהודה הלוי. הוא כתב ספר חשוב מאוד בשם ספר הכוזרי. הספר נכתב על יסודות דיון גדול וחשוב שהתנהל שנים לפני כן בין מלך גוי במלכות כוזר עם חכמים שונים, כאשר המלך ההוא מחפש את האמונה האמיתית. ספר זה מאוד מומלץ וחשוב, ואם תרצה תוכל גם ללמוד אותו עם פירוש פשוט ובהיר ואף לשמוע באינטרנט שיעורים על הספר הזה, והוא יוכל לעזור לך בהמשך הבירור האישי שלך. במהלך הבירור של הספר מובא שמלך כוזר פנה אל החכם המוסלמי לשאול אותו לאמונתו, וכאן מלך כוזר שומע את יסודות האמונה של האיסלם ומתמודד איתם. אחד מהדברים המרכזיים בבירור עם האיסלם הוא שהאיסלם התחיל מהיהדות ועשה שינוי, השינוי הזה נעשה על ידי אדם אחד שידע למשוך אחריו ציבור שלם, מה שקוראים לו היום "כריזמה". אדם זה טען שבאו אליו בלילה ואמרו לו דברים שונים ממה שכתוב בתורה. הוא טען שהוא נביא ושכך האל אמר לו. טענותיו גם לא מוכחות וגם ודאי שלא נכונות. א. היסוד של אמונת ישראל היא שגילוי ה' היה בפני כל העם. כל העם ראה, כל העם חש את הנהגת ה'. עם ישראל הלכו במדבר במשך 40 שנה כאשר ה' מפרנס אותם, דואג למים לעם שלם ולמזון יום יום. כל העם שמעו את דבר ה' אליהם, וכל העם ראו את עשרת המכות שתפקידן היה להוציא את העם ממצרים. ואילו האיסלם מתחילה מטענה של אדם שה' דיבר אליו, שאף אחד לא שמע, אף אחד לא ראה, והכל המצאה של אדם אחד. ב. לפי התורה אדם נביא צריך להיות צדיק גדול, ואילו אותו האיש של האיסלם (מוחמד) לא היה צדיק כלל, כך שודאי שה' לא דיבר אליו. יש עוד מה להאריך, אך נראה לי שדי בשני דברים פשוטים אלו כדי לקדם אותך. אם תרצה אשמח להיות בקשר ולעזור לך להמשיך ולברר דברים, להמשיך ולהתקדם. בברכת הצלחה רבה הרב יצחק גרינבלט.
שאלה: בורר בשבת: כידוע אם לפני מונחת צלחת עם אוכל. עלי לברור את האוכל מתוך הפסולת ולא את הפסולת מתוך האוכל. והפסולת, הוא כל דבר שאין ברצוני לאכול. אם יש לפני צלחת עם מאכל ויש שם גם לימון. את הלימון איני מתכוון לאכול. אני גם לא רוצה. אך אם אני רוצה לקחת את חתיכת הלימון, כדי לסחוט אותו על האוכל ואז להשליך אותו לצד. האם מותר הדבר?
תשובה: כן,
שאלה: בתי התפילין בשיטת הראב  ד: האם בתי התפילין בשיטת הראב ד הם בגודל רגיל או גדולות כ שימושא רבא? והאם יש הבדל נוסף בניהם הלכה למעשה?
תשובה: זו סוגיא מורכבת ובאופן כללי ניתן לומר כך: סדר הפרשיות בתפילין לפי שיטת רש"י הוא: קדש, והיה כי יביאך, שמע, והיה אם שמוע. סדר הפרשיות לפי שיטת ר"ת הוא: קדש, והיה כי יביאך, והיה אם שמוע ושמע. הסדר הזה הוא מימין לשמאל. לשיטת הראב"ד הסדר הוא כמו שיטת ר"ת אלא שמתחילים מצד שמאל. בשימושא רבא הסדר הוא כשיטת רש"י רק שמתחילים מצד שמאל (ויש שאומרים שהסדר הוא ממש כרש"י, מתחילים מימין, וההבדל הוא רק בגודל הבתים). יש מחלוקת איך מודדים את התפילין, האם כולל המעברתא או רק הקציצה (היכן שהקלף מונח). לשיטת השימושא רבא מודדים רק את הקציצה ולכן לשיטתו הבית יותר גדול. זו מחלוקת נוספת שלא קשורה לסדר התפילין. לא מצאתי התייחסות של הראב"ד לעניין גודל הבתים. ועיין בספר תפילה למשה חלק ב, עמודים נח-סד. וספר טעמי המנהגים עמודים יח-יט. הרב שלמה בן יעקב פוירשטין
שאלה: ממהר בזמן הקדיש: אם אני ממהר בתפילה. ובזמן שאומרים קדיש אני רוצה להמשיך לקרוא מהסידור את המשך התפילה בין האמנים. (כמובן שגם עונה אמן על הדרך) האם הדבר מותר?
תשובה: מותר, אם הנך יודע למה אתה עונה
שאלה: חפץ חיים - היתר ללשון הרע: האם סעיף ז בכלל ד הלכות לשון הרע בספר חפץ חיים מתיר לדבר לשון הרע "חופשי" על אנשים שלא מקיימים מצוה אחת מן התורה ביודעין? לא אעתיק את כל הסעיף כי הוא ארוך אך הוא מתחיל במילים "וכל אלו הדינין שכתבנו הוא דוקא באיש אשר מנהגו ודרכו להתחרט על חטאיו, אבל אם בחנת את דרכו וכו. או שאינו נזהר מעבירה אחת אשר כל שער עמו יודעים שהיא עבירה. לכן מותר להכלימו ולספר בגנותו.".
תשובה: חשוב לא לומר לשון הרע על אף אדם בכול זמן, לשון הרע מזיק לאומר ולנאמר עליו כאחד. מי שאומר לשון הרע מזיק רבות לעצמו ומסגל מידות רעות ולא ראויות.
שאלה: קרמל נחשב לחמץ?: האם קרמל הוא חמץ? האם מאכלים המכילים קרמל נחשבים חמץ?
תשובה: ב"ה שלו-ם וברכה קרמל לא חמץ אבל צריך הכשר לפסח. שנזכה לאכול השנה מהזבחים והפסחים הרב חגי בר גיורא
שאלה: אוכל כשל"פ לדגים: האוכל לדגים בביתי מכיל חיטה האם מותר לתת מזון זה לדגים בפסח?
תשובה: המזון לבעלי חיים כולל דגים צריך להיות ללא מרכיבי חמץ.
שאלה: גריסי פנינה בפסח: האם גריסי פנינה הם חמץ?
תשובה: ב"ה שלו-ם וברכה גריסי פנינה עשויים משעורה שלטשו אותה בדרך כלל הם לא חמץ. שנזכה לאכול השנה מהזבחים והפסחים הרב חגי בר גיורא
שאלה: אוכל ללא גלוטן: אני מתכוון לאוכל שלא נעשה מחמשת מיני דגן. הרי מפעלים אלו שמכינים אוכל ללא גלוטן. הם לא מכניסים אוכל כזה לשעריהם. אפילו לא שבולת שועל ללא גלוטן הם מתעסקים עם מזון שאינו מכיל אחד מחמשת מיני דגן. על זה אני שואל למה צריך הכשר לפסח כלל ועיקר הרי חולי צליאק יקבלו כאבי בטן, עצירויות וכל מיני מרעין בישין אחרים אם יאכלו מחמשת מיני דגן. לכולם אסור לאכול את המוצר אלא אם כן יש לו פחות מ20 חלקים למיליון של גלוטן ויש כאלו שאפילו זה לא. השאלה נשאלה בהמשך לשאלה "אוכל ללא גלוטן בפסח"
תשובה: וברכת ד' אם ברור שלא נעשה מחמשת מיני דגן, אין שאלה והמאכל כשר לפסח (מלבד אם זה קטנית או שהוסיפו תוספים העשויים מחמשת מיני דגן, כגון: חומצת לימון וכדו'). חג כשר ושמח בברכת התורה והארץ יהודה הלוי עמיחי מכון התורה והארץ
שאלה: לא ילבש בבושם: האם מותר לגבר להשתמש בבושם לגברים או שיש בזה משום לא ילבש? (מדובר בבושם שאמי קנתה לי מתנה בסכום יקר)
תשובה: נשים נוהגות להתבשם רק גברים מעטים עושים זאת עשה זאת בצמצום רק קצת לכבוד אמך
שאלה: חול המועד פסח: מותר לחדש ולקנות בגדים בחול המועד פסח?
תשובה: לחדש וודאי שמותר זהו כבוד החג. לגבי קניות מותר רק עם נמצא שלא ימצא במחיר כזה או שלא ימצא לאחר החג - כמו יום שוק אך ככלל חול המועד לא נועד לקניות.
שאלה: להעביר את ביטוח רכב על שם אשתי: יש לי רכב הרשום על שמי והיו לי 3 תביעות לביטוח בשנה ולכן חברות הביטוח לא מוכנות לבטח אותי. ברכב משתמשת גם אשתי ואפילו יותר ממני. האם מותר לי להעביר את הרכב על שמה כדי שאוכל לבטח אותו שוב? יש לציין שאחת מהתביעות היתה בגללי ושתיים בגלל אשתי. ב מראש
תשובה: כיון שהאישה משתמשת ברכב יותך ממך והיא גם הגורמת לרוב התביעות אפשר לרשום על שמה.
שאלה: ברכת מעין שלוש: במידה והייתי צריך לברך בברכת מעין שלוש על שני דברים כגון:על העץ וגם על הגפן או לחילופין על המחיה ופתחתי את הברכה באחד מאלה ותוך כדי הברכה נזכרתי שעלי לברך על שני דברים מה עלי לעשות? מראש
תשובה: אם סיים את הברכה בשניהם - יצא. אם נזכר באמצע הברכה - יחזור להתחלה.
שאלה: שירה כאשר ספר התורה פתוח: כבוד הרב האם מותר לשיר כאשר ספר התורה פתוח, ללא כיסוי כלשהו (שירי קודש בבית הכנסת)? האם יש הבדל בין אשכנזים לספרדים?
תשובה: : אין הבדל ואפשר לשיר מתוך כובד ראש. אולם נוהגים לכסות את הספר שלא בזמן הקריאה בין גברא לגברא.
שאלה: האם ניתן להכשיר שעם לפסח?: יש לנו מגשים מיוחדים עשויי שעם כדי להגיש עליהם סירים חמים בשבת. האם יש אפשרות להכשיר שעם לפסח? זקוק לתשובה בדחיפות,
תשובה: שעם רך וסופג כמו חרס הכשירו אותם אך בעיקר צפו אותם
שאלה: שמונה עשרה ופסח: 1.איך צועדים בתחילת שמונה עשרה? 2.קראתי שזמן בדיקת חמץ הוא בליל י"ד בניסן בצאת הכוכבים.למה הכוונה בליל י"ד,האם זה יוצא יום ראשון בערב,ואם כן למה לא כתוב י"ג בערב שהרי אין שום קשר בין יום ראשון בערב לבין י"ד(לפי הבנתי י"ד נכנס ביום שני בערב ויוצא ביום שלישי בערב)? 3.בנוגע לביעור חמץ: רשום:"משעה שנאסר החמץ באכילה סוף שעה רביעית,9:00 בערך ילך וישרפהו וזמן השריפה עד שעה שיאסר בהנאה גמר שעה חמישית-עד 10:20 בערך ". ציטוט מדויק מספר שקראתי.לא הבנתי את מה שכתוב,אם אפשר להסביר בבקשה?
תשובה: 1. כמו בעושה 3 צעדים לאחור וחזרה למקום. 2.ראשון בערב מהשעה 6 ורבע. 3.עד סוף שעה רביעית מותר לאכול (הספרדים מחמירים 4 שעות מעלות השחר ) ולאחר מכן בשעה חמישית מתעסקים בשריפת החמץ. בכול מקרה עדיף להקדים ולא לחכות לרגע האחרון.
שאלה: אכילת מצה - דחוף: שאלתי רב כיצד צריך לאכול את שני ה"כזיתים" של המצה והוא אמר לי שבבת אחת. כשמאוחר יותר עיינתי בספרים הבנתי שאמנם לכתחילה צריך לנהוג כך אבל הרבה אמרו שזה מסוכן ולא לנהוג כך, כמו ר שלמה זלמן אויערבך זצ"ל, השאלה שלי האם אני יכול להקל בזה או שכיוון ששאלתי רב והוא אמר לי שצריך לאכול בבת אחת, אני צריך להחמיר מדין "שויא אנפשיה" או שלא - כי בסה"כ גם לפי אותו רב, זה רק הצורה הכי נכונה לנהוג ולא שאסור לנהוג אחרת?
תשובה: לעולם יהיה אדם. בבת אחת הכונה ברצף ללא הפסקה בדיעבד אם אכל את הזיתים תוך כדי אכילת פרס (לא פ שוויה ורפויה ור סגולה) יצא
שאלה: דין סובין וקמח בפסח: מה דין סובין בפסח? האם קמח שנקנה בחנות דינו כחמץ שצריך לבער או למכור?
תשובה: ב"ה שלו-ם וברכה לפני שטוחנים את החיטה מרטיבים אותה והיא לחה בין3-9 שעות לכן יש חשש שהחמיצה לכן יש לבער את הקמח והסובין. שנזכה לאכול השנה מהזבחים והפסחים הרב חגי בר גיורא
שאלה: ברכת כהנים ללא תכלת: לכת"ר שליט"א האם גם כהן ששכח טלית תכלת יכול לעלות לנשיאת כפיים עם טלית נטולת תכלת או שכאן זה כן מעכב (ואם הוא לבוש טלית קטן תכלת)? השאלה נשאלה בהמשך לשאלה "טלית רגילה למקפיד בתכלת"
תשובה: כן, אך אין להתכוון שלובשה לשם מצוות ציצית אלא שלובשה רק לשם כבוד ואז הוא פטור מציצית, כי היא לא שלו ולא מתכוון לזכות בה.
שאלה: חיטה וקוואקר בפסח: מה דין חיטה וקוואקר בפסח האם לזרוק, למכור, להשאיר?
תשובה: ב"ה שלו-ם וברכה חיטה למכור, קוואקר לבער לפני הפסח באכילה או שריפה. שנזכה לאכול השנה מהזבחים והפסחים הרב חגי בר גיורא
שאלה: טונה בשמן בפסח: קניתי טונה בשמן ויליגר וכתוב שכשר לאוכלי קטניות. ברכיבים כתוב שבטונה משתמשים בשמן צמחי (סויה) ואין קשר לקטניות. האם זו רק חומרה, וכאשכנזיה מותר לי לאכול ממנה בפסח? האם צריך לשפוך את השמן?
תשובה: ב"ה שלו-ם וברכה שמן קנולה הוא לא קטניות(יש מחמירים), שמן סויה הרוב נוהגים בו כקטניות(יש מקלים). לכן עדיף להשתמש בטונה עם מים, שמן זית או שמן קנולה. בדיעבד אפשר להקל ולשפוך את השמן(אם אפשר לשטוף את הטונה) ולסמוך על הדעות הסוברות שקטניות בטלות ברוב. שנזכה לאכול השנה מהזבחים והפסחים הרב חגי בר גיורא
שאלה: שימוש לא של מצוה בנטלה: לכת"ר שליט"א האם מותר לעשות שימוש לא של מצוה בנטלה (לשתות ממנה, לשים בה מים וסבון, מברשות שיניים, לטבול בה סקוצ ים מלוכלכים וכו ) האם צריך לייחד אותה מראש לשימושים אלו? האם נטלה שלא יודעים אם ייחדו אותה מראש לשימושים אלו מותרת בהם?
תשובה: מותר, כי בנטלה אין גדר של תשמישי מצווה ולכן לא שייך בה ביזיון.
שאלה: קידוש לאחר תפילת שחרית: בעלי מתפלל מידי שבת ותיקין, בני ואני מתפללים יותר מאוחר. 1. אני יודעת שאסור לאכול או לשתות לאחר תפילה ללא קידוש. האם בעלי יוכל לקדש לעצמו ולאכול ולשתות קרקר עוגיה ואח"כ לקדש לנו, או שהוא כבר לא יוכל לקדש לנו ובני יצטרך לעשות קידוש. 2. בני לעיתים עושה קידוש גם בבית אחר לאישה מבוגרת מבלי שאכל או שתה שם (האשה אוכלת ושותה מיד לאחר הברכה), האם יוכל לקדש גם בבית שלנו במקרה זה?
תשובה: הכלל הנקוט בידינו הוא שבברכות המצוות, אע"פ שהאדם עצמו יצא ידי חובת המצווה, יכול הוא לברך עבור אדם אחר שחייב במצווה ומעוניין לצאת ידי חובה בברכתו. משום כך, גם ביחס לחובת הקידוש, גם אם האדם עצמו יצא ידי חובת קידוש, יכול להוציא אחרים ידי חובה. דין זה אמור אף ביחס לקידוש ביום. אף על פי שמברכים בו רק ברכת בורא פרי הגפן, שהיא ברכת הנהנין, כיוון שעיקרה נתקנה משום חובת קידוש, דינה כברכת המצוות. אמנם, המקדש עצמו, חייב להיות בר חיוב, היינו, מעל גיל בר מצווה. בשורות טובות
שאלה: כשרות מסחטת מיץ לפסח: כיצד והאם בכלל יש צורך להכשיר לפסח מסחטת מיץ ידנית שהשימוש בה במשך השנה נעשה אך ורק לצורך סחיטת מיצים?
תשובה: מכיון שלימון חוצים בסכין חמץ יש צורך להגעיל את החלקים הבאים במגע עם הפרי והמיץ
שאלה: האכלת חתולה ציבורית: במוסד בו אני לומד חיה כמה שנים חתולה המסתובבת באזור בית המדרש. אין מישהו מסויים שהיא שייכת לו אך יש אנשים שמטפחים אותה. האם יש צד להקל להאכיל אותה בשבתות וחגים? (אולי כי היא לוכדת מזיקים שונים ואז לכל התלמידים יש תועלת ממנה והיא כעין שלהם? ) יש לציין שחדר האוכל איננו צמוד לבית המדרש. האם מותר לזרוק אוכל לפח שליד הבית מדרש והיא תמצא אותו לבד או שזה סתם התחכמות וגם לא פותר את כל הטעם של "טורח מרובה"? השאלה נשאלה בהמשך לשאלה "האכלת חתולי רחוב בשבת"
תשובה: להאכיל במיוחד, אם אינו חייב במזונותיה - אין לעשות טרחה שאינה מוטלת עליו. יכול להשאיר לה אוכל בערב שבת שתאכל בשבת. קשה לומר שזה ממש איסור, אך לכתחילה אין לעשות כן.
שאלה: נתנו לי שטרות כסף בשבת: בליל שבת לאחר התפילה ניגש לבית הכנסת יהודי רוסי מבוגר, שהכיר אותי כיוון שלפני שנה בדיוק נפטרה אמו והגיע לומר קדיש חודש שלם לע"נ. הוא נתן לי פתק להזכיר אותה לע"נ ותוך כדי זה תחב לידי שני שטרות כסף. הנ"ל אינו דובר עברית כלל. ניסיתי לסרב וחששתי לביישו. הוא חשב שאני מתבייש לקחת והנהן בראשו וידיו כאילו שזה ר. מצב מאוד מביך השטרות היו על ספר שהחזקתי בידי. נכנסתי כחמישה צעדים לתוך בית הכנסת לחדר צדדי וניערתי את השטרות לשולחן. כיצד הייתי צריך לנהוג?
תשובה: יתכן ואם היית אומר שבת שבת היה מבין ונמנע, ואם לא אפשר היה להצביע על השולחן ולרמוז שיניח שם ואז היה מבין.
שאלה: בורקס בשרי בצלחת חלבית: חיממנו בורקס בשרי בצלחת חלבית במיקרוגל, הבורקס נהיה חם אך הבשר עצמו לא נגע בצלחת אלא רק מאפה הבורקס מדובר בצלחת חרסינה שלא היתה בשימוש ב24 שעות לפני. ידוע לנו שלא ניתן להכשיר צלחות מסוג זה, האם בשל העובדה שהבשר עצמו לא נגע בצלחת ניתן יהיה להמשיך להשתמש בה? הסט יקר לך יבנו ובמידת האפשר איננו מחפשים להחמיר ושבוע טוב
תשובה: וברכת ד' אם חום המאכל לא היה יותר מיד סולדת אפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תצהיר על תוכנה: אימי עובדת במשרד החינוך ורכשנו דרך המשרד את תוכנת אופיס של מייקרוסופט במחיר מוזל. לצערנו, כשראינו את התצהיר גילינו דבר לא נעים. ואני מצטט: הנני מתחייב להסיר את התוכנה מהמחשב הביתי שלי מיד עם התרחשות הדברים הבאים (על פי המוקדם מביניהם: (א) תום תקופת הרישוי שצוינה לעיל, או (ב) סוף העסקתי במשרד החינוך. ברור לי שאיני מורשה להשתמש בתוכנה למטרות אישיות. ושאלתי היא, האם בקשה זאת היא בקשה רציונלית והגיונית שהרי מה העניין שאימי או בני משפחתה לא השתמשו באופיס למטרות אישיות, אלא רק כדי שנצטרך להוסיף עוד ולקנות תוכנה במיוחד בשביל הבית ומייקרוסופט תשלשל עוד כסף של אנשים ישירים שאכן אכפת להם מההצהרה לכיסם. אע"פ שיש למייקרוסופט אינטרס גס רוח שנותן אישור לאימי להשתמש רק היא בתוכנה ורק לצורכי בית הספר (כאשר מובן לכל הצדדים שהיא מתקינה את התוכנה במחשבה הפרטי בבית!), אנו צריכים לנהוג ע"פ התצהיר המשפיל שמייקרוסופט הציבה לנו? והמשך יום טוב.
תשובה: אם מי שמורה משתמש במחשב נראה לי שאין מניעה שגם אחרים ישתמשו במחשב הביתי שהוא גם של המורה. לפעמים בתצהיר כותבים בדרך שתבטיח יכולת תביעה אם יקחו את המחשב וימנעו מהמורה להשתמש.